Straffeloven - strafnedsættelse
Straffeloven - strafnedsættelse, En mildere straf end den straf, der følger af strafferammen, kan være begrundet i omstændigheder ved handlingens foretagelse eller gerningsmandens personlige forhold, der medfører, at forholdet i det konkrete tilfælde anses for mindre strafværdigt.
Efter Straffeloven § 83 kan straffen nedsættes under den foreskrevne strafferamme, når oplysninger om gerningen, gerningsmandens person eller andre forhold afgørende taler herfor, fx for lovovertrædelser, der er begået af personer under 18 år, og for strafbare handlinger, der er foretaget under indflydelse af stærk sindsbevægelse.
For mindre strafværdige forsøg og medvirken kan retten nedsætte straffen efter Straffeloven §§ 21 og 23.
Læs videre om strafbortfald eller Straffeloven generelt.